Kajawèn

Kajawèn (Jawa: ꦏꦗꦮꦺꦤ꧀) iku kapercayan kang dianut wong Jawa kanthi dhedhasar budaya Jawa. Kaya déné agama kang lumrahé ana, kapercayan iki diugemi ajaran-ajarané. Ana manéka warna aliran kejawèn kang ana. Nanging kang cetha, manawa Kajawèn iku dudu lan ora bisa dipindhaake 'agama', amarga kejawen iku hasile olah-pikir (kaya déné filsafat) wong Jawa, anggoné nganggep, nintingi, mangerteni lan nglakoni jantrane uripé klawan gegandhenganne dadi kawula ing alam lan Gusti Sing Nyiptakne.

Ciri mligi Kajawèn ya iku anané campuran antarané animisme, agama Hindhu, lan Buda. Agama Islam lan Kristen uga katon lumebu ing kéné. Dadi bisa karan yèn kapercayan iki siji wujud sinkretisme.

Sawijining ahli antropologi Amérika Sarékat, Clifford Geertz, naté nulis prakara iki ing buku The Religion of Java. Ing kéné dhèwèké nyebut Kajawèn iku "Agami Jawi".

Sadurungé agama Hindhu-Budhha lumebu ing Jawa, Kajawèn urip dhéwé lan lagi katon lebur nalika akèh pralambang Jawa lumebu ing kitab-kitab kuna.

Paguyuban Kajawèn 
Sawetara paguyuban kejawèn dumadi kanggo srawung lan tular kawruh ing urusan kebatinan. Ing antarané:
 Subud (Susila Budhi Dharma) 
 Paguyuban Sumarah
 Sapta Darma
 Paguyuban Ngesti Tunggal (Pangestu)
 Paguyuban Sangkan Paraning Dumadi Sri Jayabaya
 Paguyuban Satriya Mangun Mardika Dunungé Urip
 Pran-Suh
 Agama Jawa Asli Républik Indonésia
 Kawula Warga Naluri
 Ngèlmu Beja-Mulur Mungkret
 Ilmu Sejati Prawira Sudarsa
 Paguyuban Pambuka Das Sanga
 Indhuk Warga Kawruh Utama
 Aliran Kebatinan Perjalanan
 Kapercayan Budi Daya
 lan sapanunggalané

Kapustakan 

Buku

 
 
 

Esai

 

Jurnal

 

 
Artikel mawa basa krama